**Ceistean mu dheidhinn sgeulachd ghoirid**

**![C:\Users\mcdonaldki-s\AppData\Local\Microsoft\Windows\Temporary Internet Files\Content.IE5\GT9A9YA5\986px-Question_book-4.svg[1].png]()**

**Gnìomh**

1. Tagh sgeulachd ghoirid.
2. Leugh i.
3. Leugh a-rithist i, ach an turas seo gabh notaichean cuideachd.
4. Cruthaich **co-dhiù 10** ceistean mu dheidhinn an sgeulachd ghoirid, a’ dèanamh cinnteach gu bheil na freagairtean uile ri lorg san teacs.
5. Cruthaich duilleag-fhreagairt, a’ dèanamh cinnteach gu bheil na freagairtean agad uile ceart!
6. Thoir seachad comharra freagarrach airson gach ceist (comharra airson gach pìos fiosrachaidh) m.e. mas e ‘geansaidh dearg’ am freagairt, thoir seachad dà chomarra (comharra airson ‘geansaidh’ agus comharra airson ‘dearg’).
7. A-nis, feumaidh cuideigin eile anns a’ chlas an sgeulachd a thagh thu a leughadh agus na ceistean agad a fhreagairt.
8. Ceartaich na freagairtean aca.

**Eòlasan agus Builean**

*’S urrainn dhomh notaichean a sgrìobhadh agus an cur an òrdugh airson mo smaoineachadh a thoirt air adhart, fiosrachadh a ghleidheadh agus a chuimhneachadh, ceistean a rannsachadh agus teacsaichean ùra a chruthachadh, a’ cleachdadh m’ fhacail fhìn mar a bhios iomchaidh.*

***LIT 3-15a / LIT 4-15a***

*’S urrainn dhomh notaichean is diofar sheòrsaichean sgrìobhaidh eile a chleachdadh gus smuaintean a chur ri chèile agus a thoirt air adhart, fiosrachadh a ghleidheadh agus a chuimhneachadh, ceistean a rannsachadh, co-dhùnaidhean a dhèanamh, no teacsa ùr a chruthachadh.*

*Tha mi a’ tuigsinn cuin a tha e iomchaidh dhomh facail a thogail à goireasan agus cuin as còir puingean a chur nam fhacail fhìn. ’S urrainn dhomh taing a thoirt don fheadhainn bhon d’ fhuair mi fiosrachadh ann an dòigh iomchaidh.*

***LIT 3-25a***

**Rubric**

|  |  |  |  |
| --- | --- | --- | --- |
| **Gu bhith air a choileanadh** | **Air a choileanadh** | **Air a choileanadh le cliù** | **Air a** **shàr-choileanadh** |
| Chan eil notaichean sam bith ann.Tha nas lugha na 10 ceistean ann. Chan eil tòrr de na freagairtean ri lorg san teacs.Chan eil tòrr de na freagairtean air an duilleag-fhreagairt ceart.Chan eil tòrr de na comharran freagarrach airson na ceistean. | Tha beagan notaichean ann.Tha 10 ceistean ann.Tha na freagairtean ri lorg san teacs, mar as tric.Tha na freagairtean air an duilleag-fhreagairt ceart, mar as tric.Tha na comharran freagarrach airson na ceistean, mar as tric. | Tha notaichean ann.Tha 11 no 12 ceistean ann.Tha freagairt no dhà nach eil ri lorg san teacs.Tha freagairt no dhà air an duilleag-fhreagairt nach eil ceart.Tha ceist no dhà ann far nach eil na comharran freagarrach. | Tha tòrr notaichean ann.Tha còrr is 12 ceistean ann.Tha na freagairtean uile ri lorg san teacs.Tha na freagairtean air an duilleag-fhreagairt ceart.Tha na comharran uile freagarrach airson na ceistean.  |

**Beachd an tidseir**

**Beachd an sgoileir**